**Zámer výzvy na predkladanie žiadostí o NFP zameranej na podporu sieťovania podnikov**

|  |  |
| --- | --- |
| **Priorita**  | 1P1. Veda, výskum a inovácie |
| **Špecifický cieľ** | RSO1.3. Posilnenie udržateľného rastu a konkurencieschopnosti MSP a tvorby pracovných miest v MSP, a to aj produktívnymi investíciami (EFRR) |
| **Opatrenie** | 1.3.3 Podpora sieťovania podnikateľských subjektov |
| **Cieľ výzvy** | Cieľom výzvy je **podporiť sieťovanie podnikov prostredníctvom realizácie projektov zameraných na zefektívnenie činnosti a rozvoj klastrových organizácií, podporu ich inovačného potenciálu, vzájomnej spolupráce a internacionalizácie.**Pomoc je poskytovaná prostredníctvom nenávratného finančného príspevku (ďalej len „NFP“). |
| **Zdôvodnenie potreby výzvy** | Zámerom výzvy je podporiť rozvoj inovačného ekosystému prostredníctvom podpory rozvoja klastrového ekosystému. Realizácia projektov v rámci výzvy prispeje k posilneniu pozície klastrových organizácií na národnej, ako aj medzinárodnej úrovni a k zabezpečeniu ich stability a rozvoja. Podpora klastrových organizácií, vrátane ich zapájania do riešenia inovačných úloh, medzinárodných sietí, partnerstiev a projektov prispeje k zvýšeniu konkurencieschopnosti MSP na domácich a zahraničných trhoch. |
| **Forma výzvy** | Uzavretá. Predpokladaný termín vyhlásenia výzvy: 4Q/2023.Predpokladaný termín uzavretia výzvy: 1Q/2024. |
| **Indikatívna alokácia výzvy** | **4 000 000 EUR**  |
| **Oprávnení žiadatelia** | Oprávnenými žiadateľmi v rámci tejto výzvy sú **klastrové organizácie**, ktoré spĺňajú všetky nasledovné podmienky:* sú záujmovými združeniami právnických osôb podľa § 20f - § 20j zákona č. 40/1964 Zb. Občiansky zákonník v znení neskorších predpisov;
* sú riadne zapísané v registri záujmových združení právnických osôb (ďalej len „register ZZPO“) vedenom okresným úradom v sídle kraja príslušnom podľa sídla združenia (klastrovej organizácie);
* od ich zápisu v registri ZZPO ku dňu predloženia žiadosti o poskytnutie NFP uplynulo minimálne 24 mesiacov;
* spĺňajú definíciu podniku v zmysle uplatniteľných pravidiel štátnej pomoci;
* spĺňajú definíciu mikro, malého alebo stredného podniku (ďalej len „MSP“)[[1]](#footnote-1);
* zastrešujú klaster, ktorý dosiahol v rámci národného hodnotenia výkonnosti klastrov[[2]](#footnote-2) certifikát minimálne na úrovni „mierne pokročilý klaster“, pričom tento certifikát je k dátumu predloženia žiadosti o poskytnutie NFP platný;
* spĺňajú podmienky poskytnutia NFP stanovené výzvou a príslušnou schémou pomoci de minimis.
 |
| **Oprávnené aktivity a oprávnené výdavky** | Predmetom oprávneného projektu v rámci výzvy musia byť činnosti zamerané na plnenie úloh a cieľov vyplývajúcich pre klastrové organizácie z:- dokumentu *Stratégia rozvoja klastrovej organizácie* platného počas obdobia realizácie hlavnej aktivity projektu a súčasne- národného hodnotenia výkonnosti klastrov, ktoré klastrové organizácie zastrešujús dôrazom na zefektívnenie činnosti a rozvoj klastrových organizácií, podporu ich inovačného potenciálu, ich vzájomnej spolupráce, podporu povedomia o ich poslaní a aktivitách a podporu ich internacionalizácie.Oprávnenými výdavkami v rámci výzvy sú:* mzdové výdavky zamestnancov prijímateľa vrátane povinných odvodov;
* výdavky vykazované zjednodušeným spôsobom vykazovania v súlade s čl. 56 nariadenia (EÚ) 2021/1060[[3]](#footnote-3) (t.j. uplatní sa paušálna sadzba do výšky 40 % oprávnených priamych nákladov na zamestnancov).
 |
| **Oprávnené územie** | Oprávneným je celé územie Slovenskej republiky.Pre stanovenie oprávnenosti je rozhodujúce sídlo žiadateľa.  |
| **Podmienka súladu projektu s horizontálnymi princípmi** | Projekt musí byť v súlade s Chartou základných práv EÚ, princípmi rodovej rovnosti a nediskriminácie, zohľadňujúc potreby zabezpečenia prístupnosti pre osoby so zdravotným postihnutím podľa článku 9 nariadenia Európskeho parlamentu a Rady (EÚ) 2021/1060. |
| **Podmienka dodržania zásady „nespôsobovať významnú škodu“ (DNSH)** | Projekt v rámci ŽoNFP musí byť v súlade so zásadou „nespôsobovať významnú škodu“ čo znamená, že realizácia projektu nemôže výrazne narušiť žiaden z environmentálnych cieľov uvedených v čl. 17 nariadenia o taxonómii[[4]](#footnote-4). Žiadateľ pri príprave a realizácii projektu musí spĺňať požiadavky definované v prílohe výzvy „*Podmienky pre zabezpečenie súladu projektu so zásadou „nespôsobovať významnú škodu“*. |
| **Kritériá pre výber projektov** | V rámci výzvy budú uplatňované kritériá pre výber projektov, ktoré budú uvedené v prílohe výzvy – *Kritériá pre výber projektov[[5]](#footnote-5).*  |
| **Podmienky týkajúce sa pomoci de minimis a vyplývajúce zo schém pomoci de minimis** | Podmienky týkajúce sa pomoci de minimis sa vo výzve aplikujú prostredníctvom Schémy pomoci de minimis z prostriedkov Programu Slovensko na podporu sieťovania podnikov. |
| **Maximálna intenzita pomoci** | Maximálna intenzita pomoci je 85 % z celkových oprávnených výdavkov projektu. |
| **Maximálna a minimálna výška príspevku** | Maximálna výška NFP na projekt je 200 000 EUR. |
| **Indikatívny zoznam merateľných ukazovateľov projektu** | Výstupy projektu, ktoré majú byť dosiahnuté realizáciou hlavnej aktivity projektu sa kvantifikujú prostredníctvom nasledovných merateľných ukazovateľov:* Počet podporených klastrových organizácii a multisektorových platforiem;
* Podniky podporované grantmi;
* Nové podporované podniky.

Gestor HP pripravil set iných údajov pre monitorovanie HP. Po ich finalizácii budú uvedené vo výzve v časti Merateľné ukazovatele.  |

1. Uvedenú v prílohe I nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení. [↑](#footnote-ref-1)
2. Národné hodnotenie výkonnosti klastrov vykonáva Slovenská inovačná a energetická agentúra (ďalej len „SIEA“). Bližšie informácie sú dostupné na webovom sídle <https://www.inovujme.sk/sk/certifikacia-klastrovych-organizacii> a na webovom sídle [SIEA](https://www.siea.sk/). [↑](#footnote-ref-2)
3. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku v platnom znení (ďalej len „nariadenie o spoločných ustanoveniach“) [↑](#footnote-ref-3)
4. Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 v platnom znení. [↑](#footnote-ref-4)
5. Nariadenie o spoločných ustanoveniachv článku 73 ods. 1 a 2 stanovuje minimálne požiadavky, ktoré musia byť uplatnené pri výbere projektov. Tieto požiadavky sú vo výzve zohľadnené v rámci príslušných podmienok poskytnutia príspevku. [↑](#footnote-ref-5)